Nafarroako Parlamentuko Mahaiak, 2020ko abenduaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, Ardurakidetza Plana Nafarroan abiarazteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko abenduaren 4an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak honako galdera hau aurkezten du Osoko Bilkuran eztabaidatzeko:

Estatuko 2021eko Aurrekontu Orokorretan Ardurakidetza Plana jasotzen dute, 200 milioi euroko aurrekontu-zuzkidurarekin, zaintzaile kualifikatuen sare publiko bat sortzeko, bermatze aldera 14 urtetik beheitiko seme-alabak dituzten familiak artatuak izatea, halako moduan non Estatua ere arduratuko baita eginkizun horretaz eta, aldi berean, lan duina sortuko baita.

Nola kudeatuko ditu Nafarroak funts horiek plana abiarazteko?

Iruñean, 2020ko abenduaren 4an

Foru parlamentaria: Ainhoa Aznárez Igarza